तमिलनाडु डॉ. एम.जी.आर. चिकित्सा विश्वविद्यालय

तमिलनाडु डॉ.एम.जी.आर.चिकित्सा विश्वविद्यालय या डॉ॰ एम॰जी॰आर॰ मेडिकल यूनिवर्सिटी (टी॰एन॰एम॰जी॰आर॰एम॰यू॰) एक सरकारी चिकित्सा विश्वविद्यालय है जो भारत के तमिलनाडु के चेन्नई नगर के दक्षिणी भाग गुइंडी में स्थित है। यह चेन्नई अंतर्राष्ट्रीय हवाई अड्डे से लगभग 7 किमी (4.3 मील) और डॉ एम॰जी॰ रामचन्द्रन सेंट्रल रेलवे स्टेशन, पुरैची थलाइवर से लगभग 13 किमी (8.1 मील) दूर है। यह भारत के प्रमुख चिकित्सा विश्वविद्यालयों में से एक है, जिसका नाम तमिलनाडु के पूर्व मुख्यमंत्री एम॰जी॰ रामचंद्रन (एम॰जी॰आर॰) के नाम पर रखा गया है और यह राजीव गांधी स्वास्थ्य विज्ञान विश्वविद्यालय, कर्नाटक के बाद भारत का दूसरा सबसे बड़ा स्वास्थ्य विज्ञान विश्वविद्यालय है। इतिहास 5 जुलाई 1983 को तमिलनाडु में एक अलग चिकित्सा विश्वविद्यालय शुरू करने के लिए उच्च स्तरीय समिति के सदस्यों, जिसमें डॉ. एस. अरुमुगम, डॉ. एम. नटराजन, डॉ. एस. कामेश्वरन और तमिलनाडु के पूर्व मुख्यमंत्री मारुतूर गोपालन रामचन्द्रन, एच. वी. हांडे (पूर्व स्वास्थ्य और परिवार कल्याण विभाग), तमिलनाडु की उपस्थिति में बैठक हुआ। तमिलनाडु मेडिकल यूनिवर्सिटी अधिनियम, 1987 को 24 सितंबर 1987ई में भारत गणराज्य के पूर्व राष्ट्रपति, आर. वेंकटरमन की सहमति प्राप्त हुई थी। इस संबद्ध विश्वविद्यालय ने जुलाई 1988 में कार्य करना शुरू किया और यह तमिलनाडु मेडिकल यूनिवर्सिटी 1987 अधिनियम द्वारा शासित होता है। 1991 के समय तक, तमिलनाडु के तत्कालीन मुख्यमंत्री कलैग्नार एम. करुणानिधि ने पूर्व मुख्यमंत्री के नाम पर विश्वविद्यालय का नाम एम.जी.रामचन्द्रन (एम.जी.आर.) रख दिया गया। यह कार्य तमिलनाडु डॉ.एम.जी.आर मेडिकल यूनिवर्सिटी चेन्नई अधिनियम, 1987 के अंतर्गत सम्पन्न किया गया। तमिलनाडु के डॉ. एम.जी.आर.मेडिकल यूनिवर्सिटी, एकमात्र मेडिकल यूनिवर्सिटी है जो सरकारी या स्व-वित्तपोषित नए मेडिकल और पैरामेडिकल कॉलेजों को संबद्धता और डिग्री प्रदान करने में सक्षम है। (यह भी ध्यान दें कि 1988 तक, तमिलनाडु में स्वास्थ्य विज्ञान में सभी डिग्री मद्रास विश्वविद्यालय से प्रदान की जाती थीं।) प्रशासन विश्वविद्यालय के कुलपति और प्रो-कुलपति क्रमशः तमिलनाडु के राज्यपाल और स्वास्थ्य एवं परिवार कल्याण विभाग (तमिलनाडु) के मन्त्री हैं। उप-कुलपति विश्वविद्यालय के रोजमर्रा के कामकाज में मुख्य शैक्षणिक अधिकारी और प्रशासक है और यह तमिलनाडु सरकार द्वारा नियुक्त किया जाता है। कुलपतियों की सूची संबद्ध निजी मेडिकल कॉलेज सन्दर्भ बाहरी कड़ियाँ औपचारिक जालस्थल